**HOTĂRÂREA Nr.**

**din \_\_\_ decembrie 2018**

Proiect

**Privind impozitele şi taxele locale pe anul 2019**

Consiliul local al comunei Băla, întrunit în şedinţă ordinară la data de ---.12.2018,

Văzând Expunerea de motive a Compartimentul financiar contabil, impozite şi taxe, achiziţii publice, autorizare şi control activităţi economice, din cadrul aparatului de specialitate al Primarului Comunei Băla cu nr. \_\_\_\_\_\_ din 28.11.2018 privind impozitele si taxele locale pe anul 2019,

Având în vedere prevederile art. 27 din Legea nr.273/2006, privind finanţele publice locale şi prevederile Legii nr. 227/2015 privind Codul fiscal,

In baza art. 36, alin. (2) lit “b” , alin. (4) lit. “c”, art. 45 alin. (2) lit.”c” precum şi ale art. 115 alin. 1 lit.” b” din Legea nr. 215/2001 privind administraţia publică locală, republicată, cu modificările şi completările ulterioare,

## H o t ă r ă ş t e :

**Art. 1.** Se stabilesc impozitele şi taxele locale pentru anul 2019, după cum urmează:

**CAPITOLUL I**

**IMPOZITUL ŞI TAXA PE CLĂDIRI**

**Art. 2 Impozitul/taxa pe clădiri, în cazul persoanelor fizice – Anexa nr. 1**

**1.Impozitul pe clădirile rezidentiale** şi clădirile-anexă, aflate în proprietatea persoanelor fizice, se calculează prin aplicarea unei cote cuprinse între **0,2%** asupra valorii impozabile a clădirii, determinată potrivit criteriilor şi normelor de evaluare prevăzute în **Anexa nr. 1.**

\*) Pentru determinarea suprafeţei construite desfăşurate, în cazul clădirilor care nu pot fi efectiv măsurate pe conturul exterior, asupra suprafeţei utile se aplică coeficientul de transformare de 1,4.

\*\*) Valoarea impozabilă a clădirii, se reduce în functie de anul terminării acesteia, după cum urmează:

a) cu 50%, pentru clădirea care are o vechime de peste 100 de ani la data de 1 ianuarie a anului fiscal de referinţă;

b) cu 30%, pentru clădirea care are o vechime cuprinsă între 50 de ani şi 100 de ani inclusiv, la data de 1 ianuarie a anului fiscal de referinţă;

c) cu 10%, pentru clădirea care are o vechime cuprinsă între 30 ani şi 50 de ani inclusiv, la data de 1 ianuarie a anului fiscal de referinţă.

în cazul clădirii la care au fost executate lucrări de reconstruire, consolidare, modernizare, modificare sau extindere, din punct de vedere fiscal, anul terminării se actualizează, astfel ca acesta se consideră ca fiind cel în care au fost terminate aceste ultime lucrări.

NOTĂ:a). Pentru determinarea valorilor impozabile, pe ranguri de localităţi şi zone în cadrul acestora, la nivelurile menţionate în prezenta anexă, se vor aplica următorii coeficienţi de corecţie:

|  |  |  |  |  |
| --- | --- | --- | --- | --- |
| **Băla**  **localitate rurală de rang IV** | **Zona în cadrul localitatii** | | | |
| **Băla** | **Ercea** |  |  |
| **Coeficienti de corectie** | **1,10** | **1,05** |  |  |

b). Pentru clădirile structurate în blocuri cu mai mult de 3 niveluri şi 8 apartamente coeficienţii de corecţie menţionaţi la pct. 1 vor fi diminuaţi cu 0,10, astfel:

|  |  |  |  |  |
| --- | --- | --- | --- | --- |
| **Băla**  **localitate rurală de rang IV** | **Zona în cadrul localitatii** | | | |
| **Băla** | **Ercea** |  |  |
| **Coeficienti de corectie** | **2,30** | **2,20** |  |  |

**2. Pentru clădirile nerezidenţiale** aflate în proprietatea persoanelor fizice, la impozitul pe clădiri se aplică cota de **0,2%** asupra valorii care poate fi:

a) valoare rezultată dintr-un raport de evaluare întocmit de un evaluator autorizat în ultimii 5 ani anteriori anului de referinţă;

b) valoarea finală a lucrărilor de construcţii, în cazul clădirilor noi, construite în ultimii 5 ani anterior anului de referinţă;

c) valoarea clădirilor care rezultă din actul prin care se transferă dreptul de proprietate, în cazul clădirilor dobandite în ultimii 5 ani anteriori anului de referinţă.

La impozitul pe clădirile nerezidenţiale se aplică cota adiţională în cuantum de 10**% în** baza legii 227/2015, privind codul fiscal la art.489 alin.2.

Pentru clădirile nerezidenţiale aflate în proprietatea persoanelor fizice, utilizate pentru activităţi din domeniul agricol, impozitul pe clădiri se calculează prin aplicarea unei cote de **0,4%** asupra valorii impozabile a clădirii. La impozitul stabilit se aplică cota adiţională de **10%**.

In cazul în care valoarea clădirii nu poate fi calulată conform prevederilor alin. (2), impozitul se calculează prin aplicarea unei cote de **2%** aupra valorii impozabile determinate conform art. 457 din Legea 227/2015.

**3. în cazul clădirilor cu destinaţie mixtă** aflate în proprietatea persoanelor fizice, impozitul se calculează prin însumarea impozitului calculat pentru suprafaţa folosită în scop rezidenţial conform art. 457 din Legea 227/2015 cu impozitul determinat pentru suprafaţa folosită în scop nerezidenţial, conform art. 458.

Impozitul pe clădiri este datorat pentru intregul an fiscal de persoana care are în proprietate clădirea la data de 31 decembrie a anului fiscal anterior.

In cazul dobândirii sau construirii unei clădiri în cursul anului, proprietarul acesteia are obligaţia să depună o declaraţie la organul fiscal local în a cărui rază teritorială de competenţă se află clădirea, în termen de 30 de zile de la data dobândirii şi datoreaza impozit pe clădiri incepând cu data de 1 ianuarie a anului urmator.

**4.** Pentru clădirile proprietate publica sau privata a statului ori a unitatilor administrativ – teritoriale, conceşionate, inchiriate date în administrare ori în foloşinta dupa caz, oricaror entitati, altele decât cele de drept public, se stabileşte taxa pe clădiri, care reprezintă sarcina fiscală a conceşionarilor, locatarilor, titularilor dreptului de administrare sau de folosinţă, după caz în condiţii şimilare impozitului pe clădiri.

**5.** Pentru anul 2019, impozitul pe clădiri se majoreaza **cu 500%,** pentru clădirile neingrijite, situate în intravilan.

Procedura şi criteriile de încadrare în categoria clădirilor de mai sus, se vor adopta ulterior printr-o hotărâre a Consiliului local.

Clădirile care intră sub incidenţa alin. 5 se stabilesc prin hotărâre a Consiliului local conform elementelor de identificare potrivit nomenclaturii stradale, individual..

**6.** **Pentru anul 2019**, se acorda urmatoarele scutiri de impozit/taxa, pentru clădirile apartinand persoanelor fizice:

1. clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale, cu excepţia incintelor în care se desfăşoară activităţi economice.
2. clădirile restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public;
3. clădirea nouă cu destinaţie de locuinţă, realizată în condiţiile Legii locuinţei nr. 114/1996, republicată, cu modificările şi completările ulterioare, precum şi clădirea cu destinaţie de locuinţă, realizată pe bază de credite, în conformitate cu Ordonanţa Guvernului nr. 19/1994 privind stimularea investiţiilor pentru realizarea unor lucrări publice şi construcţii de locuinţe, aprobată cu modificări şi completări prin Legea nr. 82/1995, cu modificările şi completările ulterioare. în cazul instrăinării clădirii, scutirea de impozit nu se aplică noului proprietar al acesteia;
4. cladirea folosită ca domiciliu aflată în proprietatea sau coproprietatea persoanelor prevazute la art.3 alin. (1), lit.b şi art.4 alin.1 din Legea 341/2004.
5. clădirile la care proprietarii au executat pe cheltuială proprie lucrări de intervenţie pentru creşterea performanţei energetice, pe baza procesului-verbal de recepţie la terminarea lucrărilor, intocmit în condiţiile legii, prin care se constată realizarea măsurilor de intervenţie recomandate de către auditorul energetic în certificatul de performanţă energetică sau, după caz, în raportul de audit energetic, astfel cum este prevăzut în Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobată cu modificari şi completari prin Legea nr. 158/2011. Se vor lua în conşiderare Regulamentele stabilite conform HCL nr. 120 din 26.03.2013.
6. clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare.

**7.** In vederea evitarii dublei impuneri, se impune ca, in cazul instrainarii dreptului de proprietate asupra cladirilor, persoanele fizice să depună o declaraţie fiscală în acest sens, în termen de 30 de zile de la data producerii evenimentului, la care să anexeze documentele justificative.

**8.** Scutirile asupra impozitului pe clădiri nu se aplică contribuabililor care se încadrează în prevederile art. 489 alin. (5) din Legea 227/2015, privind codul fiscal.

**Art. 3 Impozitul/taxa pe clădiri, în cazul persoanelor juridice – Anexa nr. 2**

**1.** Pentru clădirile **rezidenţiale** aflate în proprietate sau deţinute de persoanele juridice, impozitul/taxa pe clădiri se calculează prin aplicarea unei cote de **0,2%** asupra valorii impozabile a clădirii.

**Pentru anul 2019,** se aplica cota de **0,2%** .

In cazul ONG-urilor, fundaţiilor şi asociaţiilor non profit, care desfăşoară activităţi sociale, culturale, de educaţie şi invăţământ.

**2.** Pentru clădirile **nerezidenţiale** aflate în proprietate sau deţinute de persoanele juridice, impozitul/taxa pe clădiri se calculează prin aplicarea unei cote de **1,3%,** inclusiv, asupra valorii impozabile a clădirii.

**Pentru anul 2019**, se aplica cotade **1,3%** .

In cazul ONG-urilor, fundatiilor şi asociatiilor non profit, care desfăşoară activităţi sociale, culturale, de educaţie şi invăţământ.

**3.** Pentru clădirile **nerezidenţiale** aflate în proprietatea sau deţinute de persoanele juridice, utilizate pentru activităţi din **domeniul agricol**, impozitul/taxa pe clădiri se calculează prin aplicarea unei cote de **0,4%** asupra valorii impozabile a clădirii. Asupra impozitului/taxei pe clădiri, se va aplica cota aditională de **10%.**

**4.** In cazul clădirilor cu **destinaţie mixtă** aflate în proprietatea persoanelor juridice, impozitul se determină prin însumarea impozitului calculat pentru suprafaţa folosită în scop rezidenţial, cu impozitul calculat pentru suprafaţa folosită în scop nerezidenţial.

**5.** In cazul în care proprietarul clădirii **nu a actualizat valoarea impozabilă a clădirii în ultimii 3 ani anteriori anului** de referinţă, cota impozitului/taxei pe clădiri este **5%**. Asupra impozitului/taxei pe clădiri, se va aplica cota aditionala de 1**0%.**

In cazul ONG-urilor, fundaţiilor şi asociaţiilor non profit, care desfăşoară activităţi sociale, culturale, de educaţie şi învăţământ, care **nu au actualizat valoarea impozabilă a clădirii în ultimii 3 ani anteriori anului** de referinţă, se va aplica cota de **5%.**

Persoanele juridice au obligaţia să depună declaraţii privind clădirile pe care le deţin în proprietate la data de 31 decembrie 2019, destinaţia şi valoarea impozabilă a acestora, până la data de 28 februarie 2019.

**6.** Pentru clădirile proprietate publică sau privată a statului ori a unităţilor administrativ-teritoriale, conceşionate, inchiriate, date în administrare ori în folosinţă, după caz, oricăror entităţi, altele decât cele de drept public, se stabileşte **taxa pe clădiri**, care reprezintă sarcina fiscală a concesionarilor, locatarilor, titularilor dreptului de administrare sau de folosinţă, după caz, în condiţii similare impozitului pe clădiri.

Taxa pe clădiri se stabileşte proporţional cu perioada pentru care este constituit dreptul de concesiune, inchiriere, administrare ori folosinţă.

**7.** Pentru anul 2019, impozitul pe clădiri se va majora **cu 500%** pentru clădirile neingrijite, situate în intravilan.

Procedura şi criteriile de încadrare în categoria clădirilor de mai sus, se vor adopta ulterior printr-o hotărâre a Consiliului local.

Clădirile care intră sub incidenţă se stabilesc prin hotărâre a Consiliului local conform elementelor de identificare potrivit nomenclaturii stradale, individual.

**8**. Pentru **anul 2019**, se acorda **scutiri** asupra impozitului/taxei pe clădiri pentru persoanele juridice astfel:

a) monumente istorice, de arhitectură sau arheologice, muzee ori case memoriale, cu excepţia incintelor în care se desfăşoară activităţi economice.

b) clădirile restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public.

c) clădirile restituite potrivit art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, pentru perioada pentru care proprietarul menţine afectaţiunea de interes public

d) clădirile retrocedate potrivit art. 1 alin. (10) din Ordonanţa de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, pentru perioada pentru care proprietarul menţine afectaţiunea de interes public

e) clădirile aflate în proprietatea operatorilor economici, în condițiile elaborării unor scheme de ajutor de stat/de minimis având un obiectiv prevăzut de legislația în domeniul ajutorului de stat (conform schemei de minimis aflată în vigoare la data prezentei)

f) clădirile utilizate pentru furnizarea de servicii sociale de către organizații neguvernamentale și intreprinderi sociale ca furnizori de servicii sociale;

**9.** Scutirile asupra impozitului pe clădiri nu se aplica contribuabililor care se încadreaza în prevederile art. 489 alin. (5) din Legea 227/2015, privind codul fiscal.

**10.** Impozitul pe clădiri se plăteşte anual, în două rate egale, până la datele de 31 martie şi 30 septembrie, inclusiv.

Pentru plata cu anticipaţie a impozitului pe clădiri, datorat pentru întregul an de către contribuabili persoane fizice şi juridice, până la data de 31 martie a anului respectiv, se acordă o **bonificaţie de 10%.**

Impozitul pe clădiri, datorat aceluiaşi buget local de către contribuabili, de până la 50 lei inclusiv, se plăteşte integral până la primul termen de plată.

In cazul în care contribuabilul deţine în proprietate mai multe clădiri amplasate pe raza aceleiaşi unităţi administrativ-teritoriale, prevederile de mai sus se referă la impozitul pe clădiri cumulat.

Taxa pe clădiri se plăteşte lunar, până la data de 25 a lunii următoare fiecărei luni din perioada de valabilitate a contractului prin care se transmite dreptul de concesiune, inchiriere, administrare ori folosinţă.

**CAPITOLUL II**

**IMPOZITUL ŞI TAXA PE TEREN**

**Art. 4** Impozitul/taxa pe teren se stabileşte luând în calcul suprafaţa terenului, rangul localităţii în care este amplasat terenul, zona şi categoria de folosinţă a terenului, conform încadrării făcute de Consiliul local.

**1. Pentru anul 2019**, **nivelul impozitului/taxei în cazul unui teren amplasat în intravilan, înregistrat în registrul agricol la categoria de folosinţă terenuri cu construcţii, precum şi terenul inregistrat în registrul agricol la altă categorie de folosinţă decât cea de terenuri cu construcţii în suprafaţă de până la 400 m2, inclusiv**, datorat de către persoane fizice şi juridice, va fi stabilit, conform **Anexei nr. 3**, astfel:

* **Zona A Băla – 901 lei/ha**
* **Zona A Ercea – 720,50 lei/ha**

**2. Pentru anul 2019**, **nivelul impozitului/taxei în cazul unui teren amplasat în intravilan, înregistrat în registrul agricol la altă categorie de folosinţă decât cea de terenuri cu construcţii, pentru suprafaţa care depăşeşte 400 m2**, datorat de catre persoane fizice şi juridice, să fie nivelul stabilit de Codul fiscal, conform **Anexei nr. 4**, la care se adaugă coeficientul de corectie de 1,10 pentru zona A și 1,05 pentru zona B.

Ca excepţie de la prevederile pct. 1 şi 2, în cazul contribuabililor persoane juridice, pentru terenul amplasat în intravilan, înregistrat în registrul agricol la altă categorie de folosinţă decât cea de terenuri cu construcţii, impozitul/taxa pe teren se calculează cu tarifele aferente terenurilor situate în extravilan, numai dacă indeplinesc, cumulativ, următoarele condiţii:

a) au prevăzut în statut, ca obiect de activitate, agricultură;

b) au inregistrate în evidenţa contabilă, pentru anul fiscal respectiv, venituri şi cheltuieli din desfăşurarea obiectului de activitate prevăzut la lit. a)

**3. Pentru anul 2019,** nivelul **impozitului/taxei în cazul unui teren amplasat în extravilan**, datorat de către persoane fizice şi juridice, să fie nivelul maxim din Codul fiscal, conform **Anexei nr. 5,** la care se adauga coeficienţii de corecţie de mai jos**:**

|  |  |  |  |  |
| --- | --- | --- | --- | --- |
| **Zone** | **Băla** | **Ercea** |  |  |
| **Coeficient** | **1,10** | **1,05** |  |  |

**4.** Pentru terenurile proprietate publică sau privată a statului ori a unităţilor administrativ-teritoriale, conceşionate, închiriate, date în administrare ori în folosinţă, după caz, se stabileşte taxa pe teren care reprezintă sarcina fiscală a conceşionarilor, locatarilor, titularilor dreptului de administrare sau de folosinţă, în condiţii similare impozitului pe teren.

**5.** **Pentru anul 2019**, impozitul pe teren se va majora **cu 500%** pentru terenurile neingrijite, situate în intravilan.

Procedura şi criteriile de încadrare în categoria terenurilor de mai sus, se vor adopta ulterior printr-o hotărâre a Consiliului local.

Terenurile care intră sub incidenţa alin. 5 se stabilesc prin hotărâre a Consiliului local conform elementelor de identificare potrivit nomenclaturii stradale.

**6**. Pentru terenul agricol nelucrat timp de 2 ani consecutiv, propunem majorarea impozitul pe teren cu **500%**, începând cu al treilea an, în condiţiile stabilite prin hotărâre a Consiliului local.

Procedura de încadrare în categoria terenurilor de mai sus, se vor adopta ulterior printr-o hotărâre a Consiliului local.

**7.** **Pentru anul 2019**, se acorda **scutiri** asupra impozitului/taxei pe teren pentru **persoane fizice** astfel:

- terenurile aferente clădirii de domiciliu şi/sau alte terenuri aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din Legea nr. 341/2004, cu modificările şi completările ulterioare;

- terenul aferent clădirilor restituite potrivit art. 16 din Legea nr. 10/2001, republicată, cu modificările şi completările ulterioare, pe durata pentru care proprietarul menţine afectaţiunea de interes public;

Scutirile asupra impozitului pe teren nu se aplica contribuabililor care se îincadrează în prevederile art. 489 alin. (5) din Legea 227/2015, privind codul fiscal.

**8.** **Pentru anul 2019**, se acorda **scutiri** asupra impozitului/taxei pe teren pentru **persoane juridice** astfel:

- terenul aferent clădirilor restituite potrivit art. 16 din Legea nr. 10/2001, republicată, cu modificările şi completările ulterioare, pe durata pentru care proprietarul menţine afectaţiunea de interes public;

- terenul aferent clădirilor retrocedate potrivit art. 1 alin. (10) din Ordonanţa de urgenţă a Guvernului nr. 94/2000, republicată, cu modificările şi completările ulterioare, pe durata pentru care proprietarul menţine afectaţiunea de interes public;

- terenul aferent clădirilor restituite potrivit art. 1 alin. (5) din Ordonanţa de urgenţă a Guvernului nr. 83/1999, republicată, pe durata pentru care proprietarul menţine afectaţiunea de interes public;

- terenurile utilizate pentru furnizarea de servicii sociale de către organizaţii neguvernamentale şi intreprinderi sociale ca furnizori de servicii sociale;

- terenurile aflate în proprietatea operatorilor economici, în condiţiile elaborării unor scheme de ajutor de stat/de minimis având un obiectiv prevăzut de legislaţia în domeniul ajutorului de stat (conform schemei de minimis aflata în vigoare la data prezente)

Scutirile asupra impozitului pe teren nu se aplica contribuabililor care se încadrează în prevederile art. 489 alin. (5) din Legea 227/2015, privind codul fiscal.

**9.** Impozitul pe teren se plăteşte anual, în două rate egale, până la datele de 31 martie şi 30 septembrie inclusiv.

Pentru plata cu anticipaţie a impozitului pe teren, datorat pentru intregul an de către contribuabili persoane fizice şi juridice , până la data de 31 martie inclusiv, a anului respectiv, propunem acordarea **bonificaţiei de 10%**.

Impozitul pe teren, datorat aceluiaşi buget local de către contribuabili, persoane fizice şi juridice, de până la 50 lei inclusiv, se plăteşte integral până la primul termen de plată.

In cazul în care contribuabilul deţine în proprietate mai multe terenuri amplasate pe raza aceleiaşi unităţi administrativ-teritoriale, prevederile de mai sus, se referă la impozitul pe teren cumulat.

Taxa pe teren se plăteşte lunar, până la data de 25 a lunii următoare fiecărei luni din perioada de valabilitate a contractului prin care se transmite dreptul de concesiune, inchiriere, administrare ori folosinţă.

**CAPITOLUL III**

**IMPOZITUL PE MIJLOACELE DE TRANSPORT**

**Art. 5** Contribuabilii persoane fizice şi juridice care au în proprietate un mijloc de transport care trebuie inmatriculat/inregistrat în Romania datoreaza un impozit anual .

**1.** Pentru mjloacele de transport cu tracţiune mecanică **inmatriculate se** datorează un impozit anual stabilit în funcţie de tipul mijlocului de transport şi de capacitatea cilindrică a acestora, prin înmulţirea fiecarei grupe de 200 cmc sau fracţiune din aceasta cu tarifele stabilite de Codul fiscal, conform **Anexei nr. 6.**

**2**. Contribuabilii care deţin vehicule **inregistrate** datorează un impozit anual stabilit în funcţie de tipul mijlocului de transport şi de capacitatea cilindrică a acestora, prin înmulţirea fiecarei grupe de 200 cmc sau fractiune din aceasta cu tarifele stabilite prin Codul fiscal, sau un tarif fix pe an stabilit prin Codul fiscal, conform **Anexei nr. 7.**

**Pentru anul 2019**, se aplică tarifele maxime stabilite prin Codul fiscal, asupra impozitului pe mijloacele de transport inregistrate.

**3.** Pentru **autovehiculele de transport marfă cu masa totală autorizată egală sau mai mare de 12 tone,** impozitul se stabileste prin aplicarea tarifelor stabilite de Codul fiscal, conform **Anexei nr. 8 .**

**4.** Pentru **combinaţii de autovehicule** (autovehicule articulate sau trenuri rutiere) **de transport marfă cu masa totală maximă autorizată egală sau mai mare de 12 tone** impozitul se stabileşte prin aplicarea tarifelor stabilite de Codul fiscal, conform **Anexei nr. 9.**

**5.** Pentru remorci, semiremorci şi rulote\*), impozitul se stabileste prin aplicarea tarifelor stabilite de Codul fiscal, conform **Anexei nr. 10.**

\*( Cu excepţia celor care fac parte din combinaţiile de autovehicule articulate sau trenuri rutiere.)

**6.** Pentru mijloacele de transport pe apă, impozitul se stabileşte conform tarifelor stabilite de Codul fiscal cuprinse în **Anexa nr. 11.**

**7.** **Pentru anul 2019**, se acordă reducerea cu 50% a impozitului asupra mijloacelor de transport hibride.

**8.** Impozitul pe mijloacele de transport se plăteşte anual, în două rate egale, astfel: până la 31 martie, şi până la 30 septembrie inclusiv.

In cazul în care contribuabilul deţine în proprietate mai multe mijloace de transport, suma de 50 de lei se referă la impozitul pe mijloacele de transport cumulat al acestora.

Pentru plata cu anticipaţie a impozitului asupra mijloacelor de transport, datorat pentru întregul an de către persoanele fizice şi juridice, pana la data de 31 martie a anului respectiv, se acorda **bonificatie de** **10%.**

#### CAPITOLUL IV

#### TAXA ANUALA PENTRU VEHICULE LENTE

**Art. 6** Pentru anul **2019**, tariful anual pentru vehicule lente va fi de **36,48 lei/an/vehicul**, pentru alte vehicule decât cele înmatriculate sau înregistrate, conform **Anexei nr. 12.**

Taxa pentru vehicule lente se plăteşte anual, în două rate egale, astfel: până la 31 martie, şi până la 30 septembrie inclusiv.

In cazul vehiculelor lente dobândite în cursul unui an, taxa se datorează de la data de întâi a anului următor celui în care a fost dobândit.

Contribuabilii sunt obligaţi să depună declaraţii fiscale în termen de 30 de zile de la data dobândirii, înstrăinării ori a oricaror modificări intervenite asupra vehiculelor lente, dupa caz, la care se anexează documente justificative.

|  |
| --- |
| Lista cuprinzând mijloacele de transport lente se regaseste în **Anexa nr. 12A**, iar modelul declaraţiei de impunere este prevăzut în **Anexa nr. 12B.** |

#### CAPITOLUL V

#### TAXA PENTRU FOLOSIRE A MIJLOACELOR DE RECLAMĂ ŞI PUBLICITATE

**Art. 7** Contribuabilii care beneficiază de serviciul de reclamă şi publicitate în baza unui contract sau a unei alt fel de înţelegere încheiată cu altă persoană, datorează plata taxei pentru servicii de reclamă şi publicitate.

Taxa pentru servicii de reclamă şi publicitate se calculează prin aplicarea cotei la valoarea serviciilor de reclamă şi publicitate.

Cota poate fi cuprinsă între 1% şi 3% din valoarea serviciilor, cu excepţia taxei pe valoarea adăugată.

Valoarea serviciilor de reclamă şi publicitate cuprinde orice plată obţinută sau care urmează a fi obţinută pentru serviciile de reclamă şi publicitate cu excepţia taxei pe valoarea adăugată. Pentru anul **2019**, se va aplica cota de **3%** din valoarea serviciilor.

Taxa pentru servicii de reclamă şi publicitate se varsă la bugetul local, lunar, până la data de 10 a lunii urmatoare celei în care a intrat în vigoare contractul de prestari servicii pentru reclamă**.**

**Art. 8** Orice persoană care utilizează un panou, un afişaj sau o structură de afişaj pentru reclamă şi publicitate, cu excepţia celei care intră sub incidenţa art. 7, datorează plata taxei anuale.

Pentru anul **2019,** taxa pentru afisaje situate în locul în care persoana derulează o activitate economică, va fi de **32 lei/mp sau fracţiune de mp,** conform **Anexei nr. 13.**

In cazul oricărui alt panou, afisaj sau structură de afişaj pentru reclamă şi publicitate, taxa va fi de **23 lei/mp sau fractiune de mp**, conform **Anexei nr. 13**.

Persoanele care datorează aceste taxe, trebuiesă depună declaraţie fiscală la compartimentul de specialitate al autoritătii administraţiei publice locale, în termen de 30 de zile de la data amplasării, modificării sau a demontării.

Taxa pentru afisajul în scop de reclamă şi publiciatate se plăteşte anual, în două rate egale, astfel: până la 31 martie, şi până la 30 septembrie inclusiv.

Taxa pentru afişajul în scop de reclamă şi publicitate, datorată aceluiaşi buget local de către contribuabili, persoane fizice şi juridice, de până la 50 lei inclusiv, se plăteşte integral până la primul termen de plată.

**CAPITOLUL VI**

**IMPOZITUL PE SPECTACOLE**

**Art. 9** Orice persoană care organizează o manifestare artistică, o competiţie sportivă sau altă activitate distractivă în România are obligaţia de a plăti impozitul prevăzut în prezentul capitol, denumit în continuare impozitul pe spectacole.

Impozitul pe spectacole se plăteşte la bugetul local al unităţii administrativ-teritoriale în raza căreia are loc manifestarea artistică, competiţia sportivă sau altă activitate distractivă.

Pentru anul **2019**, se vor aplica urmatoarele cote procentuale:

1. **2%**, în cazul unui spectacol de teatru, de exemplu o piesă de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională;
2. **5%** în cazul oricărei altei manifestări artistice decât cele enumerate la lit. a).

Impozitul pe spectacol se plateste lunar, pana la data de 10 inclusiv, a lunii urmatoare celei în care a avut loc spectacolul.

**CAPITOLUL VII**

**ANULAREA CREANTELOR**

**Art. 12** Se aproba anularea creantelor restante şi accesoriilor acestora, în sume mai mici de 10 lei inclusiv/rol, pentru poziţiile de rol care au restanţe, şi acestea sunt mai vechi de **01.01.2016.** Plafonul se aplica totalului creanţelor fiscale datorate şi neachitate de debitori.

Excepţie de la anulare vor face urmatoarele tipuri de obligatii:

* pentru persoane fizice:
  + impozit/taxa teren extravilan,
  + impozit/taxa teren intravilan cu altă categorie de folosinţă,
  + taxa de afişaj (publicitate sediu şi publicitate panou)
  + impozit auto – dacă impozitul anual sau rata semestrială se încadrează în acest cuantum.
* pentru persoane juridice:
  + taxa de afişaj (publicitate sediu şi publicitate panou).
  + impozit auto - dacă impozitul anual sau rata semestrială se incadreaza în acest cuantum.

De asemenea, anularea creanţelor nu se va aplica:

- în cazul taxelor speciale de orice fel (taxa stationare taxi, taxa modernizare şist. colectare deşeuri, taxa habitat, taxa curaţenie primavară-toamnă, taxa ocupare domeniu public cu garaje, parcări)

- în cazul concesiunilor, a garanţiilor pentru concesiune (orice obligaţii administrate de Serviciul Concesiuni)

- în cazul taxelor privind autorizaţiile de funcţionare (orice obligaţii administrate de Serviciul Autorizari: avize, alimentaţie publică, pieţe, joc de noroc, etc.),

**Art. 13** Cu aducerea la îndeplinire a prevederilor prezentei Hotărâri se încredinţează Executivul Primăriei Comunei Băla, prin Compartimentul Financiar Contabil, Impozite şi Taxe, Resurse Umane şi Stare Civilă.

**Art. 14** În conformitate cu prevederile art. 19, alin. 1, lit. **e**, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Președinte de ședință Contrasemnează**

Secretar

Red./Înt.5 ex.CFG.